Antro rango komandarmas

Antro rango komandarmas (, ) – TSRS 1935–1940 m. egzistavęs karinis laipsnis, analogiškas dabartiniam generolui pulkininkui. Antro rango komandarmas vyresnis už komkorą (generolą leitenantą), žemesnis už pirmo rango komandarmą (armijos generolą). Vėliau, keičiant karinių laipsnių sistemą ir panaikinus komandarmų laipsnį, antro rango komandarmai buvo pervadinti generolais pulkininkais.

Žodis командарм yra pavadinimo командующий армией 'vadovaujantis armijai' santrumpa. Antro rango komandarmai paprastai vadovaudavo armijoms.

 To paties lygio laipsniai 
Kariškiai techniniai specialistai, paprastai nevadovavę daliniams, turėdavo ne antro rango komandarmo, o jam prilygintus laipsnius (šie laipsniai buvo panaikinti 1943 m.):
 antro rango armijos komisaras (армейский комиссар 2-го ранга, armeiskij komisar vtorogo ranga)
 armijos inžinierius (арминженер, arminžiner)
 armijos intendantas (арминтендант, armintendant)
 armijos gydytojas (армврач, armvrač)
 armijos veterinarijos gydytojas (армветрач, armvetvrač)
 armijos karinis juristas (армвоенюрист, armvoenjurist)

 Atskyrio ženklai 

Antro rango komandarmo atskyrio ženklai buvo du:
 apykaklės antsiuve – keturi rombai
 ant abiejų rankovių, virš rankogalių – keturi auksiniai ševronai.

 Antro rango komandarmai 
 Joakimas Vacietis (Вацетис Иоаким Иоакимович, kitaip Jukums Vācietis; 1873–1938) – latvis, TSRS karinis veikėjas (Rusijos pilietinio karo metais buvo Rytų fronto vadas, po to – Raudonosios Armijos vadas. 1919 m. kurį laiko buvo Tarybų Latvijos respublikos karo vadas), profesorius. 1897 m. baigė Vilniaus pėstininkų junkerių mokyklą.
 Augustas Korkas (Корк Август Иванович, kitaip August Kork; 1887–1937) – estas, TSRS karinis veikėjas

 Kita komandarmas prasmė 
Žodis komandarmas Rusijoje (anksčiau – TSRS) taip pat reiškia tiesiog armijos vadą, nepriklausomai nuo jo laipsnio.

 Taip pat skaitykite 
 DVRA kariniai laipsniai ir skiriamieji ženklai (1935–1940)

 Nuorodos 
 Знаки различия званий военнослужащих РККА 1935-40гг. Часть 3. Высший командный и начальствующий состав.  
 Aviacijos antro rango komandarmas su žiemine kasdienine uniforma (1936–1940) – Командарм 2 ранга в зимней повседневной форме, военно-воздушные силы (1936–1940) 

Kategorija:Kariniai laipsniai
Kategorija:TSRS kariniai laipsniai